**המכללה לביטחון לאומי**

**מחזור מז' 2019- 2020**

**‏ ינואר 2020**

**‏**

**הצעה לתפיסת ההרצאה בתוכנית מב"ל מ"ז**

**כללי**

בסיכום העונה הגלובלית של מחזור מ"ז במב"ל, הנחה האלוף, לבחון את מבנה ההרצאות. המניע להנחיה, הינו ביקורת המשתתפים על מבנה ההרצאה, בעיקר סביב סוגיית הזמנים המוקדשים לדיון ושאלות משתתפים.

**מטרת המסמך**:

1. בחינת תפיסת ההרצאה במב"ל ובכלל זה מבנה ההרצאה כיום.
2. הצגת המלצה לתפיסת ההרצאה ומבנה, תוך מתן מענה לביקורת הנוגעת להיקף השיח במליאה במהלך ההרצאות.

**הגדרת הבעיה** **:**

תחושה שמבנה ההרצאה כיום, אינו מאפשר שיח מספק, בין המשתתפים למרצה ובין המשתתפים לבין עצמם, באופן שימקסם את הלמידה, ברמה הנדרשת לבכירים במב"ל.  
השיח במליאה, נועד למיצוי ההרצאה בהיבט השלמת פערי ידע והבנה, אתגור המרצה על ידי הצגת זוויות התבוננות אחרות ומתן אפשרות למשתתפים, להביא את עצמם לידי ביטוי בהצגת ידע אישי ותובנות, כחלק מלמידת העמיתים הנחוצה במב"ל. העדר שיח מספק, פוגם למעשה, בתרומה הפוטנציאלית של ההרצאה ובאפקטיביות הלמידה.

**עיקרי תיאור המצב כיום**

1. משך ההרצאות הינו גנרי בד"כ, קרי כל "משך", נמשך שעה וחצי סה"כ, כולל שיח המוקדש לשאלות.
2. בחלק מההרצאות, לא נותר זמן מספק לשיח. בעיקר הדבר בולט, כאשר מדובר בהרצאה, המזמינה את קיומו של דיון משלים. עיקר הפער הוא: בנטייה של חלק מהמרצים, על אף תאום מוקדם, להעביר ידע באופן פרונטלי ופחות לנהל שיח במליאה.
3. חלק מההרצאות, מתמקדות בהעברת ידע ראשוני והשיח הנוגע לתובנות ומשמעויות בהקשרים השונים, נותר מצומצם יחסית.
4. חלק מההרצאות, מועברות במצגות המאתגרות את הלמידה (ארוכות, ריבוי מלל, טבלאות מורכבות, מיעוט תוכן ויזואלי וכיו"ב).
5. נדרש המשך שיפור ברמת התרגום וההנגשה של התכנים לבינלאומיים.

**דילמות בדרך להגדרת המצב הרצוי למשתתף**

1. מהו אופן ביצוע הרצאה באופן האפקטיבי ביותר ללמידה?
2. כיצד נגביר את שביעות הרצון של כלל המשתתפים מההרצאות?
3. מהו האיזון הנכון בין הרצאה פרונטלית לשיח מליאתי משלים (כולל שאלות)?
4. איך מגבירים את אפקטיביות השיח המליאתי?

**תפיסת הרצאה: מעבר מ"תכנון גנרי" ל"תכנון פרטני"**

הרעיון הוא לבנות באופן פרטני את כלל מרכיבי ההרצאה (מועד, מרצה, תוכן, משך, היקף שיח וכיו"ב) בהתאמה להישג הנדרש המתוכנן ולערך המוענק למשתתף ולאו דווקא לפי הקצאת הזמן הגנרית (שעה וחצי...).

**עקרונות מרכזיים**:

1. **ניתן להבחין בין מספר סוגי הרצאות**:
   1. הרצאה של בכיר מאוד (דוג' ראש ארגון)- מופע חד פעמי בעל ערך מוסף ייחודי וקריטי למשתתפים ובהתאם היכולת לקבלת התייחסות לסוגיות שעל הפרק. הדבר יצבע באופן ייחודי בלו"ז.
   2. הרצאה כחלק מקורס או סמינר אקדמים - מהווה חלק מרצף והקשר ובהתאם תכנון שיח ודיון.
   3. הרצאת ידע ראשוני בסיסי (מושגים)- ממוקדת העברת ידע ותובנות
   4. הרצאת אורח בתחום רעיוני /תפישתי – מזמינה שיח רחב ודיון
2. **הגדרת אחראי מהסגל**, להבניית ההרצאה, כחלק מההקשר הרחב של תוכנית המב"ל, קורס/סמינר אקדמי או ציר למידה בטל"מ. אין הרצאה שהיא standing  
    alone. האחראי יבצע תאום ציפיות מול המרצה בדגש ההישג הנדרש ומסגרת הזמנים הקשיחה.
3. **מרכיבי תכנון ההרצאה:**
   1. מידת הערך המוסף של ההרצאה- חשיבותה למשתתף
   2. נושא ההרצאה ומטרתה- השתלבותה בתוכנית הכוללת
   3. זהות המרצה- המשך הקפדה על מומחיות ורלוונטיות לצד יכולת הנגשה המתאימה לרמת מב"ל. ככל שמדובר במרצה ייחודי יוקצה זמן בהתאם.
   4. הקצאת זמן כוללת ובתוכה הקצאת הזמן לשיח ודיון- תקבע פרטנית בהתייחס לסוג ההרצאה והסעיפים לעיל. זמן ההרצאה יכול לנוע בין הרצאה של 45-60 דקות לשעה וחצי. יש לקבוע מראש ועל דעת המרצה, את היקף הזמן המיועד לשאלות ושיח ולמשטר את הזמנים במליאה בהתאם. שללנו רעיון לצאת להפסקה לאחר החלק הפרונטאלי בהרצאה ולחזור לדיון במליאה, זאת בשל הסרבול הכרוך בכך והרצון שהעיבוד הא-פורמאלי בהפסקה יתקיים לאחר השלמת השיח במליאה. ככל שיש רצף לימוד ניתן ליישם זאת במקרים מובחנים.
   5. טעינה מוקדמת – העברת חומר קריאה ממוקד, קריטי ורלוונטי להרצאה ולהישג הנדרש ממנה. יום לפני ההרצאה תועבר תזכורת בקבוצה, בנוגע לנושא ההרצאה וזהות המרצה, במטרה לאפשר הרחבה עצמית על ידי המשתתפים.
   6. קבלת מצגת מראש לבחינת המענה להישג הנדרש, התאמתה להצגה במב"ל ותרגום איכותי.
   7. ביצוע למידה משלימה מבוססת הרצאה, כדוגמת תרגול/עיבוד ידרשו הקצאת זמן נוספת ותאום ציפיות מול המשתתפים.
   8. ההפסקה הינה חלק מהלמידה הא-פורמאלית האוחרת להרצאה.
   9. קבלת משוב והמשך שיפור דרך משובים ותחקירים צוותים.

**המלצות נוספות**:

1. הצבת שעוני ספירה לאחור במליאה.
2. משטור ההרצאה על ידי איש הסגל האחראי, על בסיס הסיכום המוקדם מול המרצה.
3. חיבור טוב יותר של "הבינלאומיים", להרצאה בתפיסה החדשה. (חומרי קריאה, תרגום, שילוב אקטיבי וכיו"ב).

**סיכום**: המסמך, מציג רעיון למעבר מהתבוננות על ההרצאה באופן גנרי לתפיסה פרטנית ומובחנת של כל הרצאה בהתאם לתבחינים שפורטו.. מדובר בעיקר על שינוי תפיסתי, המתבטא בהטמעת דפוסי פעולה, ללא הקצאת משאבים משמעותיים נוספים.

בברכה, מתן אור ואבי אלמוג

|  |  |  |  |
| --- | --- | --- | --- |
|  |  |  |  |
|  |  |  |  |